**มิติที่ 4 การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น**

**4.1 มีการจัดวางระบบและรายงานการควบคุมภายใน ตามที่คณะกรรมการตรวจเงินแผ่นดินกำหนด**

**4.1.1 มีการจัดทำและรายงานการจัดทำระบบควบคุมภายในให้ผู้กำกับดูแล**

**ลำดับที่ ๑**

**1. ชื่อโครงการ : โครงการจัดทำรายงานการควบคุมภายใน**

**2. หลักการและเหตุผล**

 ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ. 2544 กำหนดให้หน่วยรับตรวจติดตามประเมินผลการควบคุมภายในที่ได้กำหนดไว้ รายงานต่อผู้กำกับดูแลและคณะกรรมการตรวจเงินแผ่นดิน อย่างน้อยปีละหนึ่งครั้ง ภายในเก้าสิบวันนับจากวันสิ้นปีงบประมาณ

 ดังนั้น เพื่อให้การปฏิบัติถูกต้องและเป็นไปตามที่ระเบียบฯ กำหนด เทศบาลตำบลหนองกราดจึงได้มีการจัดทำและรายงานการควบคุมภายในตามที่คณะกรรมการตรวจเงินแผ่นดินกำหนด เป็นประจำทุกปี

**3. วัตถุประสงค์**

 3.1 เพื่อติดตามและประเมินผลการควบคุมภายใน ระดับองค์กรของเทศบาลตำบลหนองกราด

 3.2 เพื่อสรุปรายงานผลการประเมินผลการควบคุมภายในให้นายกเทศมนตรีตำบลหนองกราดทราบตามแบบที่ระเบียบฯ กำหนด

 3.3 เพื่อรายงานการติดตามและประเมินผลการควบคุมภายในต่อผู้กำกับดูแลและคณะกรรมการตรวจเงินแผ่นดิน ตามกำหนด

**4. เป้าหมาย/ผลผลิต**

 ทุกส่วนราชการของเทศบาลตำบลหนองกราด

**5. พื้นที่ดำเนินการ**

 ทุกส่วนราชการของเทศบาลตำบลหนองกราด

**6. วิธีดำเนินการ**

 6.1 แต่งตั้งคณะกรรมการติดตามและประเมินผลการควบคุมภายใน ระดับองค์กร

 6.2 แต่งตั้งคณะกรรมการติดตามและประเมินผลการควบคุมภายใน ระดับหน่วยงานย่อย

 6.3 ผู้บริหารมีหนังสือแจ้งให้ทุกส่วนราชการติดตามและประเมินผลการควบคุมภายใน

 6.4 คณะกรรมการติดตามและประเมินผลการควบคุมภายใน ระดับหน่วยงานย่อย ดำเนินการประเมินองค์ประกอบ ตามแบบ ปย.1 และประเมินผลการปรับปรุงการควบคุมภายในตามแบบ ปย.2

 6.5 คณะกรรมการติดตามและประเมินผลการควบคุมภายในระดับองค์กร ดำเนินการรวบรวม เพื่อจัดทำรายงานการควบคุมภายใน ตามระเบียบฯ ข้อ 6 ระดับองค์กร และนำเสนอผู้บริหาร พร้อมจัดส่งรายงานให้ผู้กำกับดูแลและคณะกรรมการตรวจเงินแผ่นดิน

**7. ระยะเวลาการดำเนินการ**

 ปีงบประมาณ พ.ศ. 2566 - 2570

**8. งบประมาณดำเนินการ**

 ไม่ใช้งบประมาณดำเนินการ

**9. ผู้รับผิดชอบโครงการ**

 ทุกส่วนราชการของเทศบาลตำบลหนองกราด

**10. ตัวชี้วัด/ผลลัพธ์**

 10.1 บุคลากรมีความรู้ความเข้าใจในการปฏิบัติงานเพื่อให้เกิดประสิทธิภาพสูงสุด

 10.2. ลดโอกาสความผิดพลาด ป้องกันและลดความเสี่ยงต่อการปฏิบัติงาน

 10.3 เกิดประโยชน์สูงสุดต่อองค์กรและประชาชนโดยรวม

**4.1.2 มีการติดตามประเมินระบบควบคุมภายใน โดยดำเนินการให้มีการจัดทำแผนการปรับปรุงหรือบริหารความเสี่ยง และรายงานผลการติดตามการปฏิบัติตามแผนการปรับปรุงควบคุมภายในให้ผู้กำกับดูแล**

**ลำดับที่ 2**

**1. ชื่อกิจกรรม : กิจกรรมติดตามประเมินผลการควบคุมภายใน**

**2. หลักการและเหตุผล/ที่มาของโครงการ**

 ระบบการควบคุมภายในเป็นกลไกที่สำคัญและเป็นเครื่องมือในการบริหารงานในหน่วยงานไม่ว่าจะเป็นในภาครัฐ หรือเอกชนทั้งขนาดเล็กและขนาดใหญ่ ระบบการควบคุมภายในจะช่วยควบคุมหรือลดความเสี่ยงของหน่วยงานให้อยู่ในระดับที่ยอมรับได้ซึ่งจะทำให้ปฏิบัติงานและการจัดการของหน่วยงานบรรลุตามวัตถุประสงค์ ในอดีตที่ผ่านมาการบริหารงานของหน่วยงานภาครัฐ ได้มีการควบคุมภายในตามที่กระทรวงการคลังประกาศให้ใช้เป็นเรื่องๆ ไป ซึ่งอาจอยู่ในรูปของกฎหมาย ระเบียบ ระบบบัญชี หนังสือสั่งการ และหนังสือตอบข้อหารือต่างๆ โดยส่วนใหญ่ จะเน้นไปที่การควบคุมด้านการเงินและบัญชีและการปฏิบัติให้ถูกต้องตามระเบียบหรือกฎเกณฑ์ที่ทางราชการกำหนดไว้ ซึ่งไม่ครอบคลุมถึงการจัดการด้านอื่นๆ นอกเหนือจากด้านการเงินและบัญชีในหน่วยงาน จึงไม่สามารถสะท้อนภาพถึงผลการดำเนินงานในภาพรวมของหน่วยงานได้ ระบบการควบคุมภายในที่ดี ควรเป็นระบบการควบคุมที่ครอบคลุมงานทุกด้านและสามารถสะท้อนภาพให้เห็นเป็นองค์รวมของหน่วยงานนั้นๆ ว่ามีการดำเนินงานที่มีประสิทธิภาพและประสิทธิผลหรือไม่เพียงใด การที่ระบบการควบคุมภายในของรัฐยังไม่ครอบคลุมทุกระบบงาน อาจเป็นช่องทางรั่วไหลทำให้เกิดความเสียหายในหน่วยงานและการดำเนินงานไม่สัมฤทธิ์ผล ทั้งนี้ สาเหตุส่วนหนึ่งอาจเกิดจากการกำหนดหน้าที่และมอบหมายงานในหน่วยงานไม่เหมาะสม การมอบหมายการปฏิบัติงานทั้งกระบวนการให้บุคคลใดบุคคลหนึ่งเพียงคนเดียว การควบคุมสอบทานและการตรวจสอบยังไม่มีประสิทธิภาพเพียงพอตลอดจนขาดการประเมินและการบริหารความเสี่ยงการควบคุมภายในของหน่วยงานที่กำหนดขึ้น และพัฒนาให้ระบบการควบคุมภายในดังกล่าวทันสมัยอยู่เสมอ

 เทศบาลตำบลหนองกราดพิจารณาแล้วเห็นว่าเพื่อให้องค์กรมีแนวทางในการกำหนดระบบการควบคุมภายใน ให้เป็นไปอย่างมีประสิทธิภาพและเหมาะสมกับการปฏิบัติงานในหน่วยงานจึงได้กำหนดกิจกรรมการติดตามประเมินผลการควบคุมภายในของเทศบาลตำบลหนองกราดขึ้น

**3. วัตถุประสงค์**

 3.1 เพื่อให้การปฏิบัติงานเป็นไปอย่างมีประสิทธิภาพและประสิทธิผล ทำให้การใช้ทรัพยากรเป็นไปอย่างประหยัดและคุ้มค่า โดยลดขั้นตอนการปฏิบัติงานที่ซ้ำซ้อนหรือไม่จำเป็น ลดความเสี่ยงหรือผลเสียหายด้านการเงินหรือด้านอื่นๆ ที่อาจมีขึ้น

 3.2 เพื่อให้มีข้อมูลและรายงานทางการเงินที่ถูกต้องครบถ้วนและเชื่อถือได้ สร้างความมั่นใจแก่ผู้บริหารในการตัดสินใจเกี่ยวกับการบริหารและการปฏิบัติงาน และบุคคลภายนอกที่เกี่ยวข้อง

 3.3 เพื่อให้บุคลากรมีการปฏิบัติตามนโยบาย กฎหมาย เงื่อนไขสัญญา ข้อตกลง ระเบียบข้อบังคับต่างๆ ของหน่วยงานอย่างถูกต้องและครบถ้วน

**4. เป้าหมาย**

 เพื่อให้การควบคุมภายในของเทศบาลตำบลหนองกราดเป็นไปอย่างมีประสิทธิภาพและเหมาะสมกับการปฏิบัติงานในหน่วยงาน อีกทั้งยังเป็นการควบคุมหรือลดความเสี่ยงของหน่วยงานให้อยู่ในระดับที่ยอมรับได้ ซึ่งจะทำให้การปฏิบัติงานและการจัดงานของหน่วยงานบรรลุตามวัตถุประสงค์

**5. วิธีดำเนินการ**

 5.1 แต่งตั้งคณะทำงานติดตามประเมินผลการควบคุมภายในตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 ข้อ 6

 5.2 ประชุมคณะทำงานเพื่อปรับปรุงพัฒนาระบบการควบคุมภายในอย่างต่อเนื่องเพื่อให้การปฏิบัติตามภารกิจและตามนโยบายของรัฐบาล กระทรวงมหาดไทย และตามแผนพัฒนาเทศบาลตำบลหนองกราดเป็นไปอย่างมีประสิทธิภาพและประสิทธิผล

 5.3 การรวบรวมผลการติดตามและประเมินผลการควบคุมภายในให้คณะทำงานฯ เพื่อสรุปข้อมูล

 5.4 รายงานผลการปฏิบัติงาน ความคิดเห็นและอุปสรรคต่างๆ ให้นายกเทศมนตรีทราบ

**6. สถานที่/ระยะเวลาดำเนินการ**

 เทศบาลตำบลหนองกราด/ (ปีงบประมาณ พ.ศ. 25๖2 – 25๖5)

**7. หน่วยงานรับผิดชอบ**

 สำนักปลัดเทศบาล/ทุกกอง ของเทศบาลตำบลหนองกราด

**8. งบประมาณดำเนินการ**

 ไม่ใช้งบประมาณ

**9. ประโยชน์ที่คาดว่าจะได้รับ**

 9.1 การดำเนินงานของหน่วยงานบรรลุวัตถุประสงค์ที่วางไว้อย่างมีประสิทธิภาพ

 9.2 การใช้ทรัพยากรเป็นไปอย่างมีประสิทธิภาพ ประหยัด และคุ้มค่า

 9.3 มีข้อมูลและรายงานทางการเงินที่ถูกต้อง ครบถ้วนและเชื่อถือได้ สามารถนำไปใช้ในการตัดสินใจ

 9.4 การปฏิบัติในหน่วยงานเป็นไปอย่างมีระบบและอยู่ในกรอบของกฎหมายระเบียบ ข้อบังคับที่วางไว้

 9.5 เป็นเครื่องมือช่วยผู้บริหารในการกำกับดูแลการปฏิบัติงานดีอย่างดียิ่ง

**10. ตัวชี้วัด/ผลลัพธ์**

 10.1 มีรายงานการประเมินผลการควบคุมภายใน ตามมาตรฐาน ข้อ 6 ที่เสร็จตามกำหนดเวลา

 10.2 กิจกรรมการควบคุมภายใน ร้อยละ 80 ได้ดำเนินการแก้ไข

 10.3 ร้อยละของหน่วยงานรายงานการประเมินผลการควบคุมภายในครบทุกงาน

 10.4 มีการจัดการความรู้ที่เกี่ยวข้องกับการควบคุมภายใน

 10.5 ระดับความพึงพอใจของผู้ที่เกี่ยวข้องในการจัดทำรายงานการประเมินผลการควบคุมภายใน

(ร้อยละ 80 ในระดับมาก)

**ลำดับที่ 3**

**1. ชื่อมาตรการ : การติดตามประเมินผลระบบควบคุมภายในเทศบาลตำบลหนองกราด**

**2.หลักการและเหตุผล**

 ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ. 2544 กำหนดให้เทศบาลตำบลหนองกราดในฐานะหน่วยรับตรวจจัดวางระบบควบคุมภายในโดยใช้มาตรฐานการควบคุมภายในเป็นแนวทางหรือเครื่องมือในการบริหารจัดการความเสี่ยงที่เกิดจากการดำเนินกิจกรรม หรือโครงการต่างๆ ของหน่วยรับตรวจ และรายงานการประเมินผลการควบคุมภายในต่อคณะกรรมการตรวจเงินแผ่นดิน ผู้กำกับดูแลอย่างน้อยปีละหนึ่งครั้ง ภายในเก้าสิบวันนับจากวันสิ้นปีงบประมาณ โดยมีวัตถุประสงค์เพื่อสร้างความมั่นใจอย่างสมเหตุสมผลว่าการดำเนินงานของหน่วยรับตรวจจะบรรลุวัตถุประสงค์ของการควบคุมภายในด้านประสิทธิผลและประสิทธิภาพของการดำเนินงานและการใช้ทรัพยากร ซึ่งรวมถึงการดูแลรักษาทรัพย์สิน การป้องกันหรือลดความผิดพลาด ความเสียหายการรั่วไหล การสิ้นเปลือง หรือการทุจริตในหน่วยรับตรวจ ด้านความเชื่อถือได้ของรายงานทางการเงิน และด้านการปฏิบัติตามกฎหมาย ระเบียบ ข้อบังคับ และมติคณะรัฐมนตรี

 การดำเนินการจัดวางระบบควบคุมภายใน เพื่อนำความเสี่ยงที่มีหรือคาดว่าจะมีและจัดให้มีกิจกรรมการควบคุมที่มีประสิทธิภาพและประสิทธิผลเพื่อป้องกันหรือลดความเสียหาย ความผิดพลาดที่อาจเกิดขึ้น และให้สามารถบรรลุตามวัตถุประสงค์ของการควบคุมภายใน จึงได้กำหนดมาตรการการติดตามประเมินผลการควบคุมภายใน

**3. วัตถุประสงค์**

 3.1 เพื่อให้ส่วนราชการที่รับผิดชอบจัดทำและนำแผนการปรับปรุงหรือบริหารจัดการความเสี่ยงไปดำเนินการเพื่อควบคุมลดความเสี่ยง ในการป้องกันหรือลดความผิดพลาด ความเสียหาย การรั่วไหล การสิ้นเปลือง หรือการทุจริตในหน่วยรับตรวจ

 3.2 เพื่อให้มีการติดตามประเมินผลการปฏิบัติตามแผนการปรับปรุงหรือบริหารจัดการความเสี่ยงระบบควบคุมภายในของส่วนราชการที่รับผิดชอบ และรายงานผลต่อคณะกรรมการตรวจเงินแผ่นดิน ผู้กำกับดูแลภายในเวลาที่กำหนด

 3.3 เพื่อเป็นการเสริมสร้างและปรับปรุงกลไกการควบคุมภายในให้เกิดประสิทธิภาพและมีประสิทธิผล

**4. เป้าหมาย/ผลผลิต**

 ทุกส่วนราชการของเทศบาลตำบลหนองกราด

**5. พื้นที่ดำเนินการ**

 สำนักงานเทศบาลตำบลหนองกราด

**6. วิธีดำเนินการ**

 6.1 ประธานคณะกรรมการติดตามประเมินผลการควบคุมภายในเทศบาลตำบลหนองกราด(ระดับองค์กร) จัดส่งรายงานแผนการปรับปรุงการควบคุมภายใน (แบบ ปอ.3) ให้ทุกส่วนราชการไปดำเนินการบริหารจัดการความเสี่ยงในส่วนที่รับผิดชอบและมีการติดตามผลระหว่างปี

 6.2 หัวหน้าส่วนราชการของเทศบาลตำบลหนองกราดนำแผนการปรับปรุงการควบคุมภายใน (แบบ ปอ.3) ไปดำเนินการบริหารจัดการความเสี่ยงภายในเวลาที่กำหนด และรายงานผลการดำเนินการต่อที่ประชุมคณะกรรมการติดตามประเมินผลการควบคุมภายในของส่วนราชการ (ระดับส่วนย่อย)

 6.3 หัวหน้าส่วนราชการของเทศบาลตำบลหนองกราดรายงานผลการดำเนินการแผนการปรับปรุงการควบคุมภายใน (แบบ ปอ.3) พร้อมปัญหาอุปสรรคต่อประธานคณะกรรมการติดตามประเมินผลการควบคุมภายในเทศบาลตำบลหนองกราด

 6.4 คณะกรรมการติดตามประเมินผลการควบคุมภายในเทศบาลตำบลหนองกราดประชุมพิจารณาและประเมินผลการควบคุมและบริหารจัดการความเสี่ยงของแต่ละส่วนราชการว่ามีความเพียงพอหรือไม่ หรือจะต้องดำเนินการบริหารจัดการความเสี่ยงต่อไป

 6.5 รายงานผลการติดตามการปฏิบัติตามแผนการปรับปรุงการควบคุมภายในต่อคณะกรรมการตรวจเงินแผ่นดิน ผู้กำกับดูแลอย่างน้อยปีละหนึ่งครั้งภายในเก้าสิบวันนับจากวันสิ้นปีงบประมาณ

**7. ระยะเวลาดำเนินการ**

 (ปีงบประมาณ พ.ศ. 2566 – 2570)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 เทศบาลตำบลหนองกราด

**10. ตัวชี้วัด/ผลลัพธ์**

 10.1 ส่วนราชการที่รับผิดชอบมีการนำแผนการปรับปรุงการควบคุมภายในไปดำเนินการบริหารจัดการความเสี่ยง

 10.2 มีการติดตามผลการปฏิบัติตามแผนการปรับปรุงการควบคุมภายใน

 10.3 มีการรายงานการติดตามประเมินผลการควบคุมภายในต่อคณะกรรมการตรวจเงินแผ่นดินผู้กำกับดูแลภายในเวลาที่กำหนด

**4.2 การสนับสนุนให้ภาคประชาชนมีส่วนร่วมตรวจสอบการปฏิบัติ หรือการบริหารราชการตามช่องทางที่สามารถดำเนินการได้**

**4.2.1 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงานบุคคล เกี่ยวกับการบรรจุ แต่งตั้ง โอน ย้ายข้าราชการ พนักงาน ลูกจ้าง**

**ลำดับที่ 1**

**1. ชื่อมาตรการ : การส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคลเกี่ยวกับ**

**การบรรจุแต่งตั้ง การโอน ย้าย**

**2. หลักการและเหตุผล**

 การบริหารงานบุคคลเป็นกระบวนการเกี่ยวกับบุคคลถือว่าเป็นสิ่งสำคัญหรือเป็นหัวใจขององค์กรจึงมักจะกำหนดหน้าที่ของงานเป็นเรื่องๆ การวางนโยบาย การวางแผน การวางระเบียบและข้อบังคับที่ปฏิบัติงานในองค์กรหรือหน่วยงาน เพื่อให้มีประสิทธิภาพและเพื่อให้การปฏิบัติงานบรรลุตามวัตถุประสงค์

 เทศบาลตำบลหนองกราดจึงได้กำหนดมาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคล โดยพิจารณาจากประเด็นการบริหารงานบุคคลโดยยึดมั่นในหลักคุณธรรมในเรื่องการบรรจุ แต่งตั้ง การโอน ย้าย การเลื่อนระดับ และการเลื่อนขั้นเงินเดือน โดยถือปฏิบัติตามกฎหมาย ระเบียบ หนังสือสั่งการโดยเคร่งครัด เพื่อให้การบริหารงานบุคคลของเทศบาลตำบลหนองกราดเป็นไปอย่างโปร่งใส และสามารถตรวจสอบได้

**3. วัตถุประสงค์**

 3.1 เพื่อให้ประชาชนมีส่วนร่วม การตรวจสอบ กำกับ ดูแลการบริหารงานบุคคลให้เป็นไปด้วยความโปร่งใสและเป็นธรรม

 3.2 เพื่อให้เป็นแนวทางในการตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้งการโอน ย้าย

**4. เป้าหมาย/ผลผลิต**

 พนักงานเทศบาล ลูกจ้างประจำ พนักงานจ้าง ที่มีการดำเนินการด้านการบริหารงานบุคคล

**5. พื้นที่ดำเนินการ**

 เทศบาลตำบลหนองกราด

**6. วิธีการดำเนินการ**

 **ตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย**

 - แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลบริหารงานบุคคลในการบรรจุแต่งตั้งเทศบาลตำบลหนองกราดได้ดำเนินการตามกฎหมาย ระเบียบ ข้อบังคับที่เกี่ยวข้องอย่างเคร่งครัด

 - การสรรหาการบรรจุแต่งตั้งได้มีการประชาสัมพันธ์ไปยังหน่วยงานอื่น และ ก.ท.จังหวัดอื่น รวมถึงประชาสัมพันธ์ให้ประชาชนภายในตำบลทราบโดยการประกาศเสียงตามสายภายในหมู่บ้าน

 - มีการประชาสัมพันธ์ลงในเว็บไซต์ของเทศบาลตำบลหนองกราด

 - มีการติดประกาศประชาสัมพันธ์ที่บอร์ดประชาสัมพันธ์ของเทศบาลตำบลหนองกราด

 - การบรรจุแต่งตั้งจะต้องได้รับการตรวจสอบคุณสมบัติและความเห็นชอบจากคณะกรรมการพนักงานเทศบาล (ก.ท.จังหวัด) ก่อน

 - ในการออกคำสั่งการบรรจุแต่งตั้งเทศบาลตำบลหนองกราดจะออกคำสั่งแต่งตั้งได้ต้องไม่ก่อนวันที่เทศบาลตำบลหนองกราดรับมติ คณะกรรมการพนักงานเทศบาล (ก.ท.จังหวัด)

 **การเลื่อนระดับ/เลื่อนตำแหน่ง**

 - แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลการบริหารงานบุคคลในการเลื่อนระดับ/การเลื่อนตำแหน่งเทศบาลตำบลหนองกราดได้ดำเนินการตามกฎหมาย ระเบียบ หนังสือสั่งการข้อบังคับที่เกี่ยวข้อง อย่างเคร่งครัด

 - มีการแจ้งผู้ที่มีคุณสมบัติทราบโดยการบันทึกข้อความแจ้งผู้มีคุณสมบัติที่จะเลื่อนระดับ/เลื่อนตำแหน่ง

 - มีการประชาสัมพันธ์ไปยังหน่วยงานอื่น และ ก.ท.จังหวัดอื่น รวมถึงประชาสัมพันธ์ให้ประชาชนภายในเทศบาลทราบโดยการประกาศเสียงตามสาย และมีการประชาสัมพันธ์ลงในเว็บไซต์ของเทศบาลตำบลหนองกราด

 - มีขั้นตอนการตรวจสอบคุณสมบัติผู้ขอรับการประเมินเพื่อเลื่อนระดับ/เลื่อนตำแหน่ง

 - มีการแต่งตั้งคณะกรรมการจากหน่วยงานอื่นเข้าร่วมเป็นกรรมการประเมินผลงานการเลื่อนระดับ/การเลื่อนตำแหน่งเพื่อความโปร่งใส

 - มีการออกคำสั่งแต่งตั้งคณะกรรมการในการดำเนินการอย่างชัดเจน

 - ผู้ขอรับการประเมินสามารถซักถามข้อสงสัยหรือโต้แย้งผลการประเมิน หรือตรวจสอบการดำเนินการที่ตนเองเห็นว่าไม่เป็นธรรมได้

 - การเลื่อนระดับ/การเลื่อนตำแหน่ง จะต้องได้รับการตรวจสอบคุณสมบัติและความเห็นชอบจากคณะกรรมการพนักงานเทศบาล (ก.ท.จังหวัด) ก่อน

 - ในการออกคำสั่งการเลื่อนระดับ/การเลื่อนตำแหน่ง เทศบาลตำบลหนองกราดจะออกคำสั่งแต่งตั้งได้ต้องไม่ก่อนวันที่เทศบาลตำบลหนองกราดรับมติคณะคณะกรรมการพนักงานเทศบาล (ก.ท.จังหวัด)

 **การเลื่อนขั้นเงินเดือน**

 - แต่งตั้งกรรมการจากภาคประชาชนให้มีส่วนร่วม ดูแลบริหารงานบุคคล ในการที่เทศบาลตำบลหนองกราดได้ดำเนินการเลื่อนขั้นเงินเดือนตามกฎหมาย ระเบียบ หนังสือสั่งการ ข้อบังคับที่เกี่ยวข้อง อย่างเคร่งครัด

 - มีการจัดทำประกาศหลักเกณฑ์หรือแนวทางการปฏิบัติงาน และประกาศเผยแพร่หลักเกณฑ์ให้บุคลากรทราบ

 - มีการแต่งตั้งคณะกรรมการกลั่นกรองการประเมินผลการปฏิบัติงานและคณะกรรมการพิจารณาการเลื่อนขั้นเงินเดือน เพื่อพิจารณาการเลื่อนขั้นเงินเดือนให้เป็นไปอย่างยุติธรรม

 - มีการประชุมคณะกรรมการกลั่นกรองการประเมินผลการปฏิบัติงาน และคณะกรรมการพิจารณาการเลื่อนขั้นเงินเดือน มีการนำข้อมูลมาใช้ประกอบการตัดสินใจ เพื่อประกอบการพิจารณาความดีความชอบ เช่น ข้อมูลประสิทธิภาพและประสิทธิผลของการปฏิบัติงาน ความสามารถและความอุตสาหะ การรักษาวินัย การปฏิบัติตนเหมาะสม และข้อมูลการลา เป็นต้น

 - มีการแจ้งผลการประเมินให้พนักงานทราบ พร้อมเปิดโอกาสให้ซักถาม ตอบข้อสงสัย และโต้แย้งผลการประเมินที่ไม่เป็นธรรม

 - นายกเทศมนตรีตำบลหนองกราดออกคำสั่งการเลื่อนขั้นเงินเดือนตามมติคณะกรรมการพิจารณาการเลื่อนขั้นเงินเดือน และมีการติดประกาศผลการเลื่อนขั้นเงินเดือนให้พนักงานทราบโดยทั่วกัน

**7. ระยะเวลาการดำเนินการ**

 (ปีงบประมาณ พ.ศ. 2566 – พ.ศ. 2570)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 งานการเจ้าหน้าที่ สำนักปลัดเทศบาล เทศบาลตำบลหนองกราด

**10. ตัวชี้วัด/ผลลัพธ์**

 **ตัวชี้วัด**

 กำหนดเป็นระดับขั้นของความสำเร็จ แบ่งเกณฑ์การให้คะแนนเป็น 5 ระดับ โดยพิจารณาจากความก้าวหน้าของขั้นตอนการดำเนินงานตามเป้าหมายของแต่ละระดับ

 **ผลลัพธ์**

 ประชาชนมีส่วนร่วมในการตรวจสอบ กำกับ ดูแลการบริหารงานบุคคลเกี่ยวกับการบรรจุ การโอน ย้าย ของเทศบาลตำบลหนองกราด และมีแนวทางในการปฏิบัติงานอย่างชัดเจน พร้อมทั้งเปิดเผยและสามารถอธิบายผลที่เกิดขึ้นดังกล่าวได้

**4.2.2 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงบประมาณ การรับ-จ่ายเงิน การหาประโยชน์จากทรัพย์สินของทางราชการ**

**ลำดับที่ 2**

**1. ชื่อกิจกรรม : การรายงานผลการใช้จ่ายเงินให้ประชาชนได้รับทราบ**

**2. หลักการและเหตุผล**

 การปฏิบัติงานด้านการคลังเป็นการทำงานที่ต้องอาศัยระเบียบกฎหมาย หนังสือสั่งการ ตลอดจนมติคณะรัฐมนตรี วิธีการทำงานต้องอยู่ในกรอบ และต้องมีระบบการบริการที่รวดเร็ว ถูกต้อง ประชาชนหรือผู้รับบริการเกิดความพึงพอใจสร้างความสะดวกให้แก่ประชาชนมากที่สุดถูกต้องทั้งระเบียบกฎหมาย ข้อเท็จจริง ไม่มีข้อผิดพลาดบริการด้วยความเสมอภาคกัน ไม่เลือกปฏิบัติเสริมสร้างความโปร่งใสในการปฏิบัติงาน การบริหารการเงินการคลังเกิดความโปร่งใสไม่เกิดการทุจริตคอร์รัปชันมีการทำงานมีกระบวนการที่โปร่งใส สามารถตรวจสอบได้ รายงานการเงินจากหน่วยงานภายในและภายนอกไม่พบข้อบกพร่อง มีกระบวนการทางการคลังที่เปิดเผยข้อมูลอื่นต่อประชาชน

**3. วัตถุประสงค์**

 3.1 เพื่อให้เกิดความโปร่งใสสามารถตรวจสอบได้

 3.2 การใช้งบประมาณอย่างคุ้มค่าและเปิดโอกาสให้ประชาชนสามารถซักถามและตรวจสอบได้

 3.3 ปฏิบัติงานถูกต้องตามระเบียบที่เกี่ยวข้อง

 3.4 ในการบริหารจัดการต้องทำอย่างเปิดเผยสามารถตรวจสอบได้ จึงต้องมีการปรับปรุงแก้ไขการทำงานขององค์กรให้มีความโปร่งใส สามารถเปิดเผยข้อมูลข่าวสาร เปิดโอกาสให้ประชาชนสามารถตรวจสอบความถูกต้องได้

**4. เป้าหมาย/ผลผลิต**

 ประชาชนในเขตเทศบาลตำบลหนองกราด

**5. พื้นที่ดำเนินการ**

 เทศบาลตำบลหนองกราด

**6. วิธีดำเนินการ**

 จัดทำงบแสดงฐานะการเงินและงบอื่นๆ ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติมถึงฉบับที่ 3 พ.ศ. 2558 โดยเปิดเผยเพื่อให้ประชาชนทราบ ณ สำนักงานเทศบาลตำบลหนองกราดภายในเก้าสิบวันนับแต่วันสิ้นปี และจัดทำรายงานแสดงผลการดำเนินงานตามที่กรมส่งเสริมการปกครองท้องถิ่นกำหนด เพื่อนำเสนอผู้บริหารท้องถิ่น และประกาศสำเนารายงานดังกล่าวโดยเปิดเผยเพื่อให้ประชาชนทราบ

**7. ระยะเวลาดำเนินการ**

 ตลอดปีงบประมาณ และดำเนินการอย่างต่อเนื่อง

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 กองคลังเทศบาลตำบลหนองกราด

**10.ตัวชี้วัด/ผลลัพธ์**

 10.1 มีการพัฒนาการบริหารด้านการเงินการคลังและงบประมาณอย่างมีประสิทธิภาพ

 10.2 มีการเบิกจ่ายถูกต้อง รวดเร็ว เกิดความประหยัด

 10.3 มีการเสริมสร้างการมีส่วนร่วมของประชาชนในพื้นที่หรือผู้รับบริการ

**4.2.3 ส่งเสริมให้ประชาชนมีส่วนร่วมตรวจสอบ กำกับ ดูแลการจัดหาพัสดุ**

**ลำดับที่ 3**

**1. ชื่อกิจกรรม: การจัดหาคณะกรรมการจัดซื้อจัดจ้างจากตัวแทนชุมชน**

**2. หลักการและเหตุผล**

 เทศบาลตำบลหนองกราดเห็นถึงประโยชน์จากแนวคิดการบริหารราชการแบบมีส่วนร่วมตามเจตนารมณ์ของรัฐธรรมนูญ พระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 พระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ. 2546 และแผนยุทธศาสตร์การพัฒนาระบบราชการไทย (พ.ศ. 2556 – 2561) เทศบาลตำบลหนองกราด จึงได้ดำเนินการส่งเสริมการมีส่วนร่วมของประชาชน โดยการกำหนดให้มีการจัดหาคณะกรรมการจัดซื้อจัดจ้างจากตัวแทนชุมชน เพื่อให้ประชาชนเข้ามามีส่วนร่วมโดยผ่านช่องทางหรือกลไกในการร่วมเป็นคณะกรรมการในการตรวจสอบการจัดซื้อจัดจ้างของเทศบาลทุกขั้นตอน ซึ่งหมายความรวมถึงประชาชนสามารถมีโอกาสในการได้รับข้อมูลข่าวสารและแสดงความคิดเห็น ได้เรียนรู้การบริหารราชการแบบมีส่วนร่วมหรือการบริหารราชการในระบบเปิดจากการปฏิบัติจริง ส่วนเทศบาลก็จะสามารถพัฒนาระดับการเปิดโอกาสให้ประชาชนเข้ามามีส่วนร่วมกับภาครัฐมากขึ้น เพื่อกระตุ้นการปรับเปลี่ยนสู่การบริหารราชการที่เปิดเผย โปร่งใส เน้นการมีส่วนร่วมของประชาชน และพัฒนาระบบราชการเพื่อตอบสนองความต้องการและเพื่อประโยชน์ของประชาชนเป็นสำคัญ

**3. วัตถุประสงค์**

 3.1 เพื่อสนับสนุนให้ตัวแทนภาคประชาชนมีส่วนร่วมในการตรวจสอบการจัดซื้อจัดจ้าง ของเทศบาลตำบลหนองกราด

 3.2 เพื่อป้องกันการทุจริตในด้านที่เกี่ยวข้องกับงบประมาณของเทศบาลตำบลหนองกราดให้เกิดการพัฒนาได้อย่างคุ้มค่า

**4. เป้าหมาย**

 ตัวแทนชุมชนในพื้นที่เทศบาลตำบลหนองกราด

**5. พื้นที่ดำเนินการ**

 เทศบาลตำบลหนองกราด

**6. วิธีดำเนินการ**

 6.1 คัดเลือกตัวแทนชุมชนจากการประชุมประชาคม เพื่อเลือกตัวแทนชุมชนเข้าร่วมเป็นคณะกรรมการจัดซื้อจัดจ้าง ได้แก่ กรรมการตรวจรับพัสดุ

 6.2 จัดทำคำสั่งแต่งตั้งคณะกรรมการจัดซื้อจัดจ้าง ซึ่งตามระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 มิได้กำหนดให้มีการแต่งตั้งให้มีผู้แทนชุมชนเข้าร่วมเป็นกรรมการ แต่เทศบาลให้ความสำคัญในการมีตัวแทนชุมชนเข้าร่วมตรวจสอบเพื่อให้การดำเนินงานเป็นไปอย่างซื่อตรง โปร่งใส โดยตัวแทนชุมชนไม่ต้องร่วมรับผิดหากเกิดความเสียหาย

 6.3 จัดประชุมให้ความรู้ความเข้าใจแก่คณะกรรมการ เมื่อมีการจัดซื้อจัดจ้าง เพื่อให้เจ้าหน้าที่และตัวแทนชุมชนมีความเข้าใจในบทบาทหน้าที่ และทราบกระบวนการจัดซื้อจัดจ้างและตรวจการจ้างอย่างละเอียดและถูกต้อง

 6.4ประกาศรายงานผลการดำเนินงาน ขั้นตอนการดำเนินงาน ของโครงการตามช่องทางสื่อประชาสัมพันธ์ต่าง ๆ เพื่อให้ประชาชนได้รับทราบและเข้าถึงข้อมูลได้โดยสะดวก

**7. ระยะเวลาดำเนินการ**

 (ปีงบประมาณ พ.ศ. 2566 – 2570)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 กองคลัง เทศบาลตำบลหนองกราด

**10. ผลลัพธ์**

 การจัดซื้อจัดจ้างของเทศบาลตำบลหนองกราด มีความโปร่งใส โดยมีตัวแทนประชาชนร่วมตรวจสอบและไม่เกิดปัญหาการทุจริตคอร์รัปชัน

**4.3 การส่งเสริมบทบาทการตรวจสอบของสภาท้องถิ่น**

**4.3.1 ส่งเสริมและพัฒนาศักยภาพสมาชิกสภาท้องถิ่นให้มีความรู้ ความเข้าใจในการปฏิบัติหน้าที่ให้เป็นไปตามกฎหมาย ระเบียบที่เกี่ยวข้องได้กำหนดไว้**

**ลำดับที่ 1**

**1. ชื่อกิจกรรม : การส่งเสริมและพัฒนาศักยภาพสมาชิกสภาท้องถิ่น**

**2. หลักการและเหตุผล**

 องค์กรปกครองส่วนท้องถิ่นมีบทบาทความสำคัญยิ่งต่อการพัฒนาทางการเมือง เศรษฐกิจ และสังคม ด้วยเหตุผลดังกล่าวการพัฒนาศักยภาพทักษะและความรู้ของสมาชิกสภาท้องถิ่นให้มีความพร้อมที่จะรับภารกิจและการจัดบริการให้แก่ชุมชนจึงเป็นเรื่องที่สำคัญอย่างยิ่ง ประกอบกับการให้การศึกษาอบรมเป็นสิ่งสำคัญประการหนึ่งที่เทศบาลตำบลหนองกราดได้ดำเนินการ เพื่อให้สมาชิกสภาท้องถิ่นมีความรู้และทักษะด้านการปกครองส่วนท้องถิ่น มีความรู้ความเข้าใจในการปฏิบัติหน้าที่ รวมถึงมีความรู้ความเข้าใจเกี่ยวกับระเบียบข้อกฎหมายต่างๆ ที่เกี่ยวข้องกับท้องถิ่นด้วย เพื่อพัฒนาตนเองและสามารถนำความรู้ไปใช้ให้เป็นประโยชน์ต่อการปฏิบัติหน้าที่ได้อย่างมีประสิทธิภาพและมีประสิทธิผล

 ดังนั้น เทศบาลตำบลหนองกราดจึงได้มีการจัดส่งสมาชิกสภาท้องถิ่นให้เข้ารับการฝึกอบรมและศึกษาดูงานอยู่เสมอ เพื่อเป็นการเพิ่มประสิทธิภาพในการปฏิบัติงานและสามารถนำมาพัฒนาองค์กร พัฒนาท้องถิ่น ให้ท้องถิ่นมีความเจริญก้าวหน้า

**3. วัตถุประสงค์**

 3.1 เพื่อสร้างการเรียนรู้และประสบการณ์การทำงานให้กับสมาชิกสภาท้องถิ่นให้มีความเข้าใจในการทำงานตามบทบาทและอำนาจหน้าที่

 3.2 เพื่อให้สมาชิกสภาท้องถิ่นได้มีความรู้ความเข้าใจในการปฏิบัติงานที่ถูกต้อง เป็นไปตามระเบียบ กฎหมาย

 3.3 เพื่อส่งเสริมให้สมาชิกสภาท้องถิ่นได้เพิ่มศักยภาพในการพัฒนาท้องถิ่นได้อย่างถูกต้อง

**4. เป้าหมาย/ผลผลิต**

 สมาชิกสภาเทศบาลตำบลหนองกราด จำนวน 12 คน

**5. พื้นที่ดำเนินการ**

 เทศบาลตำบลหนองกราด และหน่วยงานที่จัดฝึกอบรม

**6. วิธีการดำเนินการ**

 6.1 งานบุคคลตรวจสอบหลักสูตรการฝึกอบรมทั้งภายในเทศบาลตำบลหนองกราดและหน่วยงานภายนอก เพื่อเป็นข้อมูลในการจัดส่งสมาชิกสภาท้องถิ่นเข้ารับการอบรมหรือร่วมประชุมสัมมนาแล้วแต่กรณี

 6.2 เมื่อพิจารณาความเหมาะสมของหลักสูตรเรียบร้อยแล้ว ดำเนินการเสนอผู้บังคับบัญชาเพื่อส่งสมาชิกสภาท้องถิ่นเข้ารับการฝึกอบรม หรือเข้าร่วมประชุม หรือดำเนินการจัดฝึกอบรมเองโดยสำนัก/กองงานที่รับผิดชอบ

 6.3 แจ้งให้สมาชิกสภาท้องถิ่นผู้ผ่านการฝึกอบรมจัดทำรายงานสรุปผลการฝึกอบรมเสนอประธานสภา โดยผ่านนายกเทศมนตรีตำบลหนองกราด

 6.4 งานบุคคลดำเนินการประเมินผลการฝึกอบรมของสมาชิกสภาท้องถิ่น และรายงานเสนอนายกเทศมนตรีตำบลหนองกราดทราบ

**7. ระยะเวลาดำเนินการ**

 (ปีงบประมาณ พ.ศ. 2566– 2570)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักปลัดเทศบาล เทศบาลตำบลหนองกราด

**10. ตัวชี้วัด/ผลลัพธ์**

 **ตัวชี้วัด**

 จำนวนสมาชิกสภาท้องถิ่นของเทศบาลตำบลหนองกราด จำนวน 12 ราย ได้รับการฝึกอบรมและศึกษาดูงาน

**ผลลัพธ์**

 - สมาชิกสภาท้องถิ่นมีความรู้ความเข้าใจในการทำงานตามบทบาทและอำนาจหน้าที่

 - สมาชิกสภาท้องถิ่นได้รับการเรียนรู้และประสบการณ์การทำงานใหม่ๆ

 - การปฏิบัติงานของสมาชิกสภาท้องถิ่นเป็นไปอย่างถูกต้องตามระเบียบกฎหมาย

**4.3.2 ส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหารตามกระบวนการ และวิธีการที่กฎหมาย ระเบียบที่เกี่ยวข้องได้กำหนดไว้ โดยไม่ฝักใฝ่ฝ่ายใด**

**ลำดับที่ 2**

**1. ชื่อกิจกรรม : การมีส่วนร่วมในการปฏิบัติงานของสมาชิกสภาเทศบาลตำบลหนองกราด**

**2. หลักการและเหตุผล**

 การส่งเสริมและการพัฒนาความเข้มแข็งขององค์กรปกครองส่วนท้องถิ่น เกี่ยวข้องกับหลายองค์ประกอบ และหลายฝ่ายโดยเฉพาะอย่างยิ่งบุคลากรท้องถิ่น อันได้แก่ ฝ่ายบริหารและฝ่ายสภาขององค์กรปกครองส่วนท้องถิ่นที่มาจากการเลือกตั้ง ฝ่ายข้าราชการองค์กรปกครองส่วนท้องถิ่น บุคลากรเหล่านี้มีบทบาทและต้องทำหน้าที่ของตนอย่างเข้มแข็ง เพื่อเสริมสร้างแนวคิดประชาธิปไตยและการมีส่วนร่วมโดยให้มีกระบวนการสอดคล้องกับการปกครองระบอบประชาธิปไตย ให้มีการกระจายอำนาจการตัดสินใจ และแก้ไขปัญหาภายในตำบลและตอบสนองความต้องการของประชาชน ตลอดจนมีการถ่วงดุลอำนาจระหว่างฝ่ายสภากับฝ่ายบริหาร และที่สำคัญส่งเสริมการมีส่วนร่วมในการเสนอแก้ปัญหา รวมถึงการตรวจสอบการปฏิบัติงานของเทศบาลตำบลหนองกราด

 เทศบาลตำบลหนองกราดเล็งเห็นถึงความสำคัญของบทบาทของสภาท้องถิ่น เกี่ยวกับการมีส่วนร่วมในการปฏิบัติงาน จึงได้ดำเนินกิจกรรมการมีส่วนร่วมในการปฏิบัติงานของสมาชิกสภาท้องถิ่นในเรื่องต่างๆ เพื่อเป็นการส่งเสริมให้สมาชิกสภาท้องถิ่นมีความเข้มแข็งในการใช้อำนาจหรือปฏิบัติหน้าที่ให้เกิดความสมดุลในการบริหารงาน

**3. วัตถุประสงค์**

 3.1 เพื่อเป็นการส่งเสริมให้สมาชิกสภาเทศบาล มีบทบาทในการปฏิบัติงานและการมีส่วนร่วมในการทำงาน

 3.2 เพื่อเป็นการตรวจสอบการปฏิบัติงานของฝ่ายบริหาร

 3.3 เพื่อเป็นการบรรเทาความเดือดร้อนของประชาชน

**4. เป้าหมาย**

 สมาชิกสภาเทศบาลตำบลหนองกราด จำนวน 12 คน

**5. พื้นที่ดำเนินงาน**

 เทศบาลตำบลหนองกราด

**6. วิธีดำเนินงาน**

 6.1 แต่งตั้งสมาชิกสภาเทศบาลตำบลหนองกราดเป็นคณะกรรมการร่วมในการปฏิบัติงานในเรื่องต่างๆ เช่น

 - แต่งตั้งเป็นคณะกรรมการศูนย์ยุติธรรมชุมชน ร่วมกับสำนักงานยุติธรรมจังหวัด

 - แต่งตั้งเป็นคณะกรรมการหลักประกันสุขภาพเทศบาลตำบลหนองกราด

 - แต่งตั้งเป็นคณะกรรมการศูนย์พัฒนาเด็กเล็กเทศบาลตำบลหนองกราด

 6.2 สมาชิกสภาเทศบาลได้รับการแต่งตั้ง เข้าร่วมปฏิบัติหน้าที่นำข้อมูลแจ้งในที่ประชุมสภาเทศบาล เพื่อทำการปรับปรุงระบบการปฏิบัติงานในส่วนที่ประชาชนได้รับความเดือดร้อนและความต้องการของประชาชน

**7. ระยะเวลาดำเนินการ**

 (ปีงบประมาณ พ.ศ. 2566 – 2570)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 งานกิจการสภา สำนักปลัดเทศบาล เทศบาลตำบลหนองกราด

**10. ผลลัพธ์**

 การพัฒนาเทศบาลตำบลหนองกราดเป็นไปอย่างต่อเนื่อง ตอบสนองความต้องการของประชาชน เกิดทัศนคติที่ดี

**ลำดับที่ 3**

**1. ชื่อกิจกรรม : ส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร**

**2. หลักการและเหตุผล**

 การส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร เป็นกลไกสำคัญที่ใช้สำหรับติดตาม ตรวจสอบ ประเมินผลการปฏิบัติงานของฝ่ายบริหาร ซึ่งอำนาจในการบริหารปัจจุบันองค์กรปกครองส่วนท้องถิ่นมีอิสระเต็มที่ในการดำเนินงาน มีงบประมาณเป็นของตนเอง แต่ถึงแม้จะเป็นอิสระ ส่วนกลางก็จะคอยควบคุมดูแลการดำเนินงานต่าง ๆ ขององค์กรปกครองส่วนท้องถิ่นให้เป็นไปโดยความเรียบร้อยและถูกต้อง เพื่อกำหนดแนวทางการพัฒนาร่วมกัน นอกจากจะทำให้องค์กรมีบรรยากาศการทำงานแบบมีส่วนร่วมและมีประสิทธิภาพ ยังสร้างความน่าเชื่อถือให้กับองค์กร สามารถนำไปสู่ความโปร่งใสในการปฏิบัติงานและลดการทุจริต

 เทศบาลตำบลหนองกราด จึงได้ดำเนินกิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหารขึ้น เพื่อกำหนดบทบาทของสมาชิกสภาท้องถิ่นในการเป็นหน่วยตรวจสอบ โดยให้สมาชิกสภาร่วมเป็นคณะกรรมการในการดำเนินงานของเทศบาลเพื่อให้การปฏิบัติงานโปร่งใสและสามารถตรวจสอบได้ อีกทั้งยังเป็นการช่วยลดปัญหาการทุจริตได้

**3. วัตถุประสงค์**

 3.1 เพื่อเป็นกลไกสำหรับตรวจสอบ ติดตาม และประเมินผลการปฏิบัติงานของฝ่ายบริหาร

 3.2 เพื่อให้เกิดความโปร่งใสและลดการทุจริต สามารถตรวจสอบได้

 3.3 สมาชิกสภาท้องถิ่นเข้าใจบทบาท หน้าที่ของตนเองมากขึ้น

**4. เป้าหมาย**

 สมาชิกสภาเทศบาลตำบลหนองกราด จำนวน 12 คน

**5. พื้นที่ดำเนินการ**

 เทศบาลตำบลหนองกราด

**6. วิธีการดำเนินงาน**

 6.1 จัดทำคู่มือระเบียบกฎหมายที่เกี่ยวข้องเพื่อให้สมาชิกสภาท้องถิ่นใช้สำหรับการประชุม

 6.2 แต่งตั้งสมาชิกสภาท้องถิ่นเป็นคณะกรรมการตรวจสอบการดำเนินการต่าง ๆ เช่น การแปรญัตติร่างข้อบัญญัติประจำปี การตรวจรายงานการประชุม การติดตามและประเมินผลแผนพัฒนา ฯลฯ

 6.3 เปิดโอกาสให้สมาชิกสภาท้องถิ่นตั้งกระทู้ถามการบริหารงานในการประชุมสภาเทศบาล

**7. ระยะเวลาดำเนินงาน**

 (ปีงบประมาณ พ.ศ. 2566 – 2570)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 งานกิจการสภา สำนักปลัดเทศบาล เทศบาลตำบลหนองกราด

**10. ผลลัพธ์**

 10.1 สมาชิกสภาท้องถิ่นเข้าใจบทบาทหน้าที่ และร่วมตรวจสอบการปฏิบัติงานของฝ่ายบริหาร

 10.2 การปฏิบัติงานต่าง ๆ มีความโปร่งใส ตรวจสอบได้

**4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต**

**4.4.1 ส่งเสริมให้มีการดำเนินการเฝ้าระวังการทุจริต**

**ลำดับที่ ๑**

**1. ชื่อมาตรการ : การเฝ้าระวังการคอร์รัปชันโดยภาคประชาชน**

**2. หลักการและเหตุผล/ที่มาของโครงการ**

คอร์รัปชัน หมายถึง การใช้ตำแหน่งหน้าที่สาธารณะเพื่อแสวงหาผลประโยชน์ส่วนตัวหรือผลประโยชน์ของพวกพ้อง โดยมิชอบด้วยกฎหมายและศีลธรรม เจ้าหน้าที่ของรัฐมีหน้าที่รักษาผลประโยชน์ของส่วนรวมหากใช้ตำแหน่งหน้าที่ที่ได้รับมอบหมายกระทำการเพื่อผลประโยชน์ส่วนตัวหรือพวกพ้อง ก็ถือว่ามีการกระทำคอร์รัปชันการป้องกันและปราบปรามการทุจริตและประพฤติมิชอบในวงราชการ

พระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 และสอดคล้องกับเกณฑ์คุณภาพการบริหารจัดการภาครัฐ (PMQA) มุ่งเน้นการพัฒนาคุณภาพและธรรมาภิบาลของหน่วยงานภาครัฐ ทั้งนี้ เพื่อให้การบริหารราชการเป็นไปอย่างมีประสิทธิภาพและมีธรรมาภิบาลอันจะทำให้ประชาชนเกิดความมั่นใจศรัทธา และไว้วางใจในการบริหารราชการแผ่นดินของรัฐบาล

**3. วัตถุประสงค์**

 สนับสนุนให้ภาคประชาชนร่วมกันเฝ้าระวังการคอร์รัปชันขององค์กรปกครองส่วนท้องถิ่น

**4. เป้าหมาย/ผลผลิต**

 คณะกรรมการชุมชนหรือตัวแทนประชาคม ในเขตเทศบาลตำบลหนองกราด

**5. พื้นที่ดำเนินการ**

 เทศบาลตำบลหนองกราด

**6. วิธีดำเนินการ**

 6.1 เชิญคณะกรรมการชุมชนหรือตัวแทนประชาคมเพื่อสร้างความรู้ความเข้าใจเรื่องการคอร์รัปชัน

 6.2 เชิญคณะกรรมการชุมชน หรือตัวแทนประชาคมเป็นคณะกรรมการเฝ้าระวังการคอร์รัปชันขององค์กรปกครองส่วนท้องถิ่น

 6.๓ ประชาสัมพันธ์หลักการแนวความคิดที่เกี่ยวข้องกับการต่อต้านการทุจริตให้ประชาชนได้รับทราบผ่านช่องต่าง ๆ ในพื้นที่เทศบาลตำบลหนองกราด เช่น เสียงตามสาย หอกระจายข่าว เว็ปไซต์ และอื่น ๆ

**7. ระยะเวลาดำเนินการ**

 (ปีงบประมาณ พ.ศ. 2566– 2570)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักปลัดเทศบาล เทศบาลตำบลหนองกราด

**10. ตัวชี้วัด/ผลลัพธ์**

 10.1 คณะกรรมการชุมชนมีความรู้ ความเข้าใจเรื่องการคอร์รัปชัน และสามารถตรวจสอบการ คอร์รัปชันได้

 10.2 มีการมอบหมายให้คณะกรรมการชุมชนเป็นหน่วยเฝ้าระวังการคอร์รัปชันในระดับเทศบาล

 **4.4.2 บูรณาการทุกภาคส่วนเพื่อต่อต้านการทุจริต**

**ลำดับที่ 2**

**1. ชื่อกิจกรรม : การติดป้ายประชาสัมพันธ์กรณีพบเห็นการทุจริต**

**2.หลักการและเหตุผล**

ปัญหาการทุจริตที่เกิดขึ้นในหน่วยงานภาครัฐได้ส่งผลเสียหายกับประเทศชาติอย่างมาก จำเป็นที่ทุกภาคส่วนในสังคมจะต้องตระหนักและร่วมกันแก้ไขจัดการปัญหา โดยการเข้าไปมีส่วนร่วมเป็นเครือข่ายในการขับเคลื่อนต่างๆ ให้เกิดการเฝ้าระวัง ป้องปรามการทุจริต ในรูปแบบการกระตุ้นให้ทุกภาคส่วนในจังหวัดได้ตระหนักถึงปัญหาการทุจริตคอร์รัปชันและมี ส่วนร่วมในการป้องกันและปราบปรามการทุจริต

**3. วัตถุประสงค์**

 3.1 เพื่อให้ประชาชนมีส่วนร่วมในการป้องกันการทุจริต

 3.2 เพื่อแสดงเจตนารมณ์ในการแก้ไขปัญหาการทุจริต

**4. เป้าหมาย/ผลผลิต**

 ประชาชนในพื้นที่เทศบาลตำบลหนองกราด

**5. พื้นที่ดำเนินการ**

 เทศบาลตำบลหนองกราด

**6. วิธีดำเนินการ**

 6.1 ขออนุมัติจัดทำป้ายประชาสัมพันธ์

 6.2 ปิดประกาศประชาสัมพันธ์ ณ สำนักงานเทศบาลตำบลหนองกราด

 6.3 จัดเจ้าหน้าที่รับผิดชอบรับแจ้งเหตุทางโทรศัพท์

 6.4 บันทึกเรื่องร้องเรียน ร้องทุกข์

 6.5 เสนอผู้บริหารพิจารณาสั่งการ

 6.6 ดำเนินการปรับปรุงแก้ไขเรื่องที่ได้รับการร้องเรียน

**7. ระยะเวลาดำเนินการ**

 (ปีงบประมาณ พ.ศ. 2566 – 2570)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักปลัดเทศบาล เทศบาลตำบลหนองกราด

**10. ตัวชี้วัด/ผลลัพธ์**

 10.1 จำนวนเรื่องร้องเรียนเกี่ยวกับการทุจริต

 10.2 นำเรื่องที่ได้รับการร้องเรียนไปดำเนินการปรับปรุงแก้ไข

**ลำดับที่ 3**

**1. ชื่อมาตรการ : การส่งเสริมและพัฒนาเครือข่ายด้านการป้องกันการทุจริต**

**2. หลักการและเหตุผล**

 พระราชบัญญัติเทศบาล พ.ศ. 2496 แก้ไขเพิ่มเติม (ฉบับที่ 13 ) พ.ศ. 2552 กำหนดให้เทศบาล มีภารกิจหน้าที่ที่ต้องเป็นไปเพื่อประโยชน์สุขของประชาชน โดยใช้วิธีบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนาท้องถิ่น การจัดทำงบประมาณ การจัดซื้อจัดจ้าง การตรวจสอบ การประเมินผลการปฏิบัติงานและการเปิดเผยข้อมูลข่าวสาร ทั้งนี้ ให้เป็นไปตามกฎหมาย ระเบียบ ข้อบังคับว่าด้วยการนั้น ประกอบกับพระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ. 2546 และนโยบายของรัฐบาลในการป้องกันและปราบปรามการทุจริต ซึ่งมุ่งเน้นในการสร้างจิตสำนึก ค่านิยม การบูรณาการ การสร้างความเข้มแข็ง และการพัฒนาศักยภาพเจ้าหน้าที่ของรัฐในการป้องกันและปราบปรามการทุจริต

 ปัญหาเกี่ยวกับการทุจริตคอร์รัปชันสามารถเกิดขึ้นได้ในทุกวงการ ไม่ว่าจะเป็นวงการระดับท้องถิ่นจนถึงระดับชาติ ซึ่งเทศบาลตำบลหนองกราด มีภารกิจหน้าที่ในการบริหารราชการท้องถิ่นให้มีความก้าวหน้าเจริญรุ่งเรือง โดยการมีส่วนร่วมของภาครัฐ ภาคเอกชน รัฐวิสาหกิจ รวมถึงภาคประชาชนทั่วไปในการร่วมกันพัฒนาท้องถิ่นให้ประชาชนมีคุณภาพชีวิตที่ดีและมีเศรษฐกิจที่ดีในท้องถิ่น ดังนั้น การที่องค์กรปกครองส่วนท้องถิ่นจะพัฒนาให้เจริญก้าวหน้าได้นั้น จำเป็นจะต้องมีองค์ประกอบหลายๆ ด้าน ในการร่วมกันพัฒนาท้องถิ่น ในการนี้ การมีเครือข่ายที่ดีที่คอยสนับสนุนและร่วมมือกันพัฒนาท้องถิ่น จึงเป็นสิ่งจำเป็นโดยเฉพาะเครือข่ายด้านการป้องกันการทุจริตคอร์รัปชัน ซึ่งเป็นการเปิดโอกาสให้ภาครัฐ ภาคเอกชน รัฐวิสาหกิจ รวมถึงภาคประชาชนได้มีส่วนร่วมในการเป็นเครือข่ายร่วมกับเทศบาลตำบลหนองกราด ในการร่วมคิด ร่วมพิจารณา ร่วมตัดสินใจ ร่วมทำ ร่วมรับผิดชอบ และร่วมตรวจสอบเพื่อป้องกันการทุจริตคอร์รัปชันในท้องถิ่น

 เทศบาลตำบลหนองกราด พิจารณาแล้วเห็นว่า การมีเครือข่ายดังกล่าวเป็นสิ่งจำเป็น จึงได้จัดทำมาตรการส่งเสริมและพัฒนาเครือข่ายด้านการป้องกันการทุจริตขึ้น เพื่อส่งเสริมและสนับสนุนการดำเนินงานของเครือข่ายด้านการป้องกันการทุจริตให้มีความเข้มแข็ง

**3. วัตถุประสงค์**

 1. เพื่อสร้างแกนนำ แนวร่วมและเครือข่ายในการรักษาผลประโยชน์ของท้องถิ่น

 2. เพื่อพัฒนาองค์ความรู้ให้กับทุกภาคส่วน ให้เกิดจิตสำนึกและตระหนักเกี่ยวกับปัญหาการทุจริต

 3. เพื่อให้เกิดความร่วมมือร่วมใจในการป้องกันการทุจริตในพื้นที่เทศบาลตำบลหนองกราด

**4. เป้าหมาย**

 ภาครัฐ ภาคเอกชน ภาครัฐวิสาหกิจ สถานศึกษา และภาคประชาชน ในเขตเทศบาลตำบลหนองกราด เข้ามามีส่วนร่วมในการเป็นเครือข่ายด้านการป้องกันการทุจริตร่วมกับเทศบาลตำบลหนองกราด

**5. สถานที่ดำเนินการ**

 ในเขตพื้นที่เทศบาลตำบลหนองกราด

**6. วิธีดำเนินงาน**

 1. แต่งตั้งตัวแทนภาครัฐ ภาคเอกชน ภาครัฐวิสาหกิจ และภาคประชาชน ร่วมเป็นเครือข่ายด้านการป้องกันการทุจริตเทศบาลตำบลหนองกราด

 2. จัดทำฐานข้อมูลบุคคล องค์กร ส่วนราชการ และองค์กรปกครองส่วนท้องถิ่นทุกแห่งบริเวณใกล้เคียง โดยการลงทะเบียนการเข้าร่วมเป็นเครือข่าย

 3. เปิดโอกาสให้เครือข่ายที่ได้รับการแต่งตั้งมีส่วนร่วมในการบริหารราชการของเทศบาลตำบลหนองกราด ในการร่วมคิด ร่วมพิจารณา ร่วมตัดสินใจ ร่วมทำ และร่วมรับผิดชอบ ร่วมตรวจสอบเพื่อป้องกันการทุจริต

 4. ส่งเสริมสนับสนุนและอำนวยความสะดวกให้กับเครือข่ายในการร่วมตรวจสอบเพื่อป้องกันการทุจริต

 5. ทำบันทึกข้อตกลง (MOU) ร่วมกันระหว่างเทศบาลตำบลหนองกราด กับบุคคล องค์กร ส่วนราชการ และองค์กรปกครองส่วนท้องถิ่นที่เข้าร่วมเป็นเครือข่าย

**7. ระยะเวลาดำเนินการ**

 (ปีงบประมาณ พ.ศ. 2566 – 2570)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักปลัดเทศบาล เทศบาลตำบลหนองกราด

**10. ตัวชี้วัด/ผลลัพธ์**

 1. ทำให้เกิดแกนนำ แนวร่วมและเครือข่ายในการรักษาผลประโยชน์ของท้องถิ่น

 2. ทำให้ทุกภาคส่วนมีความรู้ ก่อให้เกิดจิตสำนึกและตระหนักเกี่ยวกับปัญหาการทุจริต

 3. ทำให้เกิดความร่วมมือร่วมใจในการป้องกันการทุจริตในพื้นที่เทศบาลตำบลหนองกราด

\*\*\*\*\*\*\*\*\*\*\*\*\*\*\*\*\*\*